Komission direktiivi 88/35/ETY, annettu 2 päivänä joulukuuta 1987, räjähdysvaarallisissa tiloissa kaivoskaasuille alttiissa kaivoksissa käytettäviä sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 82/130/ETY mukauttamisesta tekniikan kehitykseen



Virallinen lehti nro L 020 , 26/01/1988 s. 0028 - 0032

Suomenk. erityispainos Alue 13 Nide 16 s. 0238

Ruotsink. erityispainos Alue 13 Nide 16 s. 0238



KOMISSION DIREKTIIVI, annettu 2 päivänä joulukuuta 1987, räjähdysvaarallisissa tiloissa kaivoskaasuille alttiissa kaivoksissa käytettäviä sähkölaitteita koskevan jäsenvaltioiden lainsäädännön lähentämisestä annetun neuvoston direktiivin 82/130/ETY mukauttamisesta tekniikan kehitykseen (88/35/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon neuvoston direktiivin 82/130/ETY(1), ja erityisesti sen 7 artiklan, sekä katsoo, että tekniikan kehityksen nykyinen tila huomioon ottaen on tarpeen mukauttaa direktiivin 82/130/ETY liitteessä A tarkoitettujen yhdenmukaistettujen standardien sisältöä, yhdenmukaistettujen standardien nykyisen tilan huomioon ottamiseksi on tarpeen muuttaa direktiivin 82/130/ETY liitettä B, direktiivin 82/130/ETY antamisen jälkeen saadut kokemukset huomioon ottaen on tarkoituksenmukaista muuttaa sen liitettä C, ja tässä direktiivissä säädetyt toimenpiteet ovat kaivos- ja muun vuoriteollisuuden turvallisuus- ja terveyskomission rajoitetun komitean lausunnon mukaisia; komitean tehtävänä on käsitellä räjähdysvaarallisissa tiloissa kaivoskaasuille alttiissa kaivoksissa käytettävien sähkölaitteiden kaupan teknisten esteiden poistamiseksi annettujen direktiivien mukauttamista tekniikan kehitykseen, ON ANTANUT TÄMÄN DIREKTIIVIN: 1 artikla Muutetaan direktiiviä 82/130/ETY seuraavasti: 1. Korvataan liitteet A ja C tämän direktiivin liitteellä A ja C. 2. Muutetaan liitettä B tämän direktiivin liitteen B mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1988 mennessä. Niiden on ilmoitettava tästä komissiolle viipymättä. 2. Jäsenvaltioiden on kuitenkin 1 päivään tammikuuta 2005 saakka jatkettava direktiivin 82/130/ETY 4 artiklassa säädettyjen toimenpiteiden soveltamista sellaisten sähkölaitteiden osalta, joiden on osoitettu olevan yhdenmukaistettujen standardien mukaisia direktiivin 82/130/ETY 8 artiklassa tarkoitetulla vaatimustenmukaisuustodistuksella, jos todistus on annettu ennen 31 päivää joulukuuta 1988. 3 artikla Tämä direktiivi on osoitettu kaikille jäsenvaltioille. Tehty Brysselissä 2 päivänä joulukuuta 1987. Komission puolesta Manuel MARN Varapuheenjohtaja (1) EYVL N:o L 59, 2.3.1982, s. 10 LIITE A EUROOPPALAISET STANDARDIT Laatinut CENELEC, 2, rue Bréderode, boîte postale 5, B-1000 Bruxelles Tämän direktiivin mukaisesti laadittuja todistuksia kutsutaan "B-sukupolven todistuksiksi". Jokaisen tällaisen todistuksen sarjanumeron alussa on kirjain B. >TAULUKON PAIKKA> LIITE B Muutokset ja lisäykset liitteessä A lueteltuihin eurooppalaisiin standardeihin Lisäys 1 RYHMÄN I RÄJÄHDYSVAARALLISTEN TILOJEN SÄHKÖLAITTEET YLEISET VAATIMUKSET (Eurooppalainen standardi EN 50014) Korvataan eurooppalaisen standardin EN 50014 muutoksessa 3 olevan 6.3.1 kohdan teksti seuraavasti: "6.3.1 Ryhmän I sähkölaitteet Muovimateriaaleista valmistetut kotelot, joiden poikkipinta-ala kaikissa suunnissa on suurempi kuin 100 cm² tai jotka sisältävät metalliosia, joiden kapasitanssi maan suhteen on epäsuotuisimmissa käytännön olosuhteissa suurempi kuin 3 pF, on suunniteltava siten, että tavanomaisissa käyttö-, huolto- ja puhdistusolosuhteissa sähköstaattisten varausten aiheuttaman syttymisen vaara vältetään. Tämä vaatimus täytetään: - joko sopivalla materiaalivalinnalla: tämän eurooppalaisen standardin 22.4.7.8 kohdassa annetun menetelmän mukaisesti mitattu eristysvastaus ei saa ylittää arvoa: - 1 GÙ lämpötilassa 23 ± 2 °C ja ilman suhteellisen kosteuden ollessa 50 ± 5 %, tai - 100 GÙ äärimmäisissä sähkölaitteelle määritellyissä käytön lämpötila- ja kosteusolosuhteissa; todistusviittauksen jälkeen on tällöin sijoitettava 26.2.9 kohdassa esitetty merkki "÷"; - tai koolla, muodolla, yleisjärjestelyllä tai muulla suojaavalla menetelmällä. Vaarallisten sähkövarausten esiintymättömyys on siinä tapauksessa tarkastettava todellisilla syttymistesteillä ilmametaani-seoksella, jossa on 8,5 ± 0,5 % metaania. Jos suunnittelulla ei voida välttää syttymisvaaraa, käytössä sovellettavista turvatoimenpiteistä on ilmoitettava varoituskyltissä." Lisäys 2 Poistetaan direktiivin 82/130/ETY liitteessä B oleva lisäys 2. Lisäys 3 Säilytetään direktiivin 82/130/ETY liitteessä B oleva lisäys 3 muuttumattomana. LIITE C RYHMÄN I RÄJÄHDYSVAARALLISTEN TILOJEN SÄHKÖLAITTEET I. YHTEISÖN TUNNUSMERKKI > VIITTAUS FILMIIN> II. TARKASTUSTODISTUKSEN SOVELTAMISALAAN KUULUVIEN SÄHKÖLAITTEIDEN MERKITSEMINEN Jos sähkölaitetyypille, joka ei ole yhdenmukaistettujen standardien mukainen, on annettu 9 artiklassa säädetty tarkastustodistus, yhteisön tunnusmerkkiä on täydennettävä vähintään seuraavasti: 1. Tunnus "S", joka osoittaa, että se on tarkastustodistuksen soveltamisalaan kuuluviin kaasupitoisiin kaivoksiin soveltuva sähkölaite. Tämän tunnuksen on oltava välittömästi yhteisön tunnusmerkin perässä jäljempänä esitetyn mukaisesti. 1.a) Tunnus "I" laiteryhmälle. 2. Tarkastustodistuksen antamisvuoden kaksi viimeistä numeroa. 3. Tarkastustodistuksen sarjanumero kyseisenä vuonna. 4. Sen tarkastuslaitoksen nimi tai tunnus, joka on hyväksytty antamaan todistus. 5. Valmistajan nimi tai rekisteröity tavaramerkki. 6. Valmistajan tyyppitunniste. 7. Laitteen sarjanumero. 8. Jos testauslaitos pitää tarpeellisena viittausta erityisiin ehtoihin turvallista käyttöä varten, merkki "÷" on sijoitettava todistusviittauksen jälkeen. 9. Kaikki merkinnät, jotka tavallisesti vaaditaan sähkölaitteiden rakennetta koskevissa standardeissa. 10. Kaikki lisämerkinnät, jotka todistuksia antamaan hyväksytty tarkastuslaitos katsoo tarpeellisiksi. >VIITTAUS FILMIIN>